Ignāts Jurevičs
Ignāts Jurevičs (baltkrievu: Ігнацы Юрэвіч, miris 1816. gadā) bija dominikāņu ordeņa mūks, poļu dramaturgs. Darbojās kā pasniedzējs Zabeļskas dominikāņu kolēģijā, kas no 1716. līdz 1838. gadam atradās Valincos (Latvijas pierobežā Baltkrievijas Vjerhņadzvinskas rajonā). Šeit no 1789. līdz 1791. gadam kopā ar baltkrievu literatūras klasiķi Kajatanu Moraševski un Mihalu Cjacerski sacerēja lugas, kuras iestudēja kolēģijas audzēkņi. Vēlāk darbojās Latgales dominikāņu klosteros. Miris Rušonā.